
PROME MINISTER 


GOBIERNO DI ARUBA TA SIGUI DEN 
NEGOSACION CU HULANDA PA PURBA YEGA NA 
E MIHO SOLUCIÓN PA ARUBA 


Despues di e reunion publico den Parlamento diamars ultimo 
pa trata e tema di refinanciamento, Gobierno di Aruba a sigui 
den contacto cu Hulanda pa sigui na mesa di negociacion. 
Prome Minister Evelyn Wever-Croes a indica cu e debe di e 
prestamo di Hulanda durante e pandemia, ta madura dia 10 
di october benidero. E debe ta na un total di 916 miyon florin. 
Aruba sea mester paga e debe of e lo mester refinancia. Aruba 
no tin e placa pa paga e debe aki por lo tanto mester refinancia. 


Prome Minister a indica cu Aruba lo por haya e refinanciamento 
riba mercado internacional y of tambe na Hulanda na e 
interesnan di mercado pero Hulanda ta dispuesto tambe pa 
duna na interesnan mas abou. Esaki, Prome Minister a indica 
cu Gobierno ta den negosacion cu Hulanda riba dje y kier 
logra tambe pasobra e deal aki lo scapa Aruba por lo menos 
30 miyon florin pa aña. 


| 74 
m EWA 


ie AD ———Y9ÓÀ 
Premier di Aruba a subraya cu despues di e debate den 
Parlamento diamars ultimo, e reunionnan cu Secretario di 
Estado Alexandra Van Huffelen a sigui y ta bayendo den bon 
direccion. "Nos ta mira un apertura, aunke no grandi, pero 
Gobierno ta purba yega na e miho palabracionnan pa Aruba”, 
Prome Minister a enfatisa. 


Algo positivo tambe, Prome Minister a indica, ta cu ya Van 
Huffelen a indica cu lo ta dispuesto pa duna un periodo mas 
largo pa paga e debe. “Locual cu Gobierno di Aruba ta purba 
logra ta pa yega na interes mas abou pa paga e debe sin cu 
e ta un peso riba e presupuesto di pais Aruba. E reunionan ta 
bayendo bon. Nos ta na mesa di negociacion apesar cu esaki 
no ta facil tur ora, pero semper cu respet pa otro. Pa Gabinete 
Wever-Croes, e interes general di pais Aruba ta na prome 
luga”, Prome Minister Evelyn Wever-Croes a duna di conoce. 

Prome Minister Evelyn Wever-Croes: 


DURANTE E REUNION CU CAFT, GOBIERNO DI 
ARUBA A RICIBI VARIOS ELOGIO 


Diabierna ultimo, Prome Minister Evelyn Wever-Croes 
hunto cu Minister di Finansas Xiomara Maduro a reuni cu 
representantenan di CAFT, cu tabata na Aruba pa busca algun 
informacion, y kier a trece algun tema dilanti. Prome Minister a 
indica cu durante e reunion, CAFT a elogia Gobierno riba varios 
punto, y a trece dilanti e puntonan cu mester mas atencion. 
Gobierno a ricibi elogio pa termina e presupuesto 2024 na 
tempo, y cu awor ta den proceso pa wordo entrega door di 
Minister di Finasas, pa dia 1 di September manera prescribi pa 
ley, tambe pa e surplus cu tin den e presupuesto, entradanan 
cu ta bayendo bon, y pa e cuadro multi-annual di diferente aña 
cu a wordo inlcui. 


Otro tema cu Prome Minister a trece dilanti, ta e cambio di ley di 
supervision, e Laft, cu ta un cambio di ley cu Gobierno a traha, 
na unda ta bay inclui e normanan nobo, y lo ta entregando 
esaki na Parlamento proximamente. 


Prome Minister a splica cu lo tin 3 norma nobo den e ley. E 
prome ta e norma presupuestario, cu ta indica cu mester tin 
1% di surplus cada aña. Esaki ya caba gobierno ta cumpliendo 
cune cabalmente. E di dos ta e personeelslasten norm, cu ta e 
gastonan di personal cu mester yega na nivel di 10% die GDP 
maximo pa 2027. Esaki ta nifica cu e gastonan di personal, no 
por surpasa 10% di e gastonan di GDP. E norma aki ta conta 
pa mayoria di pais den region. Aworaki, Aruba ta na 11% cu 
ta haci cu facilmente lo yega na e 10% aki pa 2027. E di tres 
norma ta e schuldenlasten norm cu ta e debe di pais Aruba. 
Pa cu e di tres norma, tin un palabracion cu e debe nacional 
mester baha na 70% pa 2031, y na 50% pa 2040. Por conclui 
cu esaki ta bayendo bon, mirando cu IMF a indica den su ultimo 
rapport cu Aruba lo alcansa e 70% na 2028, cu ta 3 aña prome 
cu e plabracion haci. 


Premier Wever-Croes a indica cu e reunion a bay den bon 
ambiente y tabata uno positvo. E representantenan lo regresa 
Aruba na Oktober, na unda lo reuni un biaha mas riba e 
desaroyonan andando. 

Prome Minister Evelyn Wever-Croes: 

Gobierno ta busca tur posibilidad pa crea mas progreso y bienestar 
pa e pueblo di Aruba 


Diabierna 25 di augustus, Prome Minister Evelyn Wever-Croes 
hunto cu Minister Dangui Oduber, a ricibi bishita di Embahadora 
di India na Den Haag, Reenat Sandhu. E Embahora na Den 
Haag ta esun cu ta atende cu interesnan di India den henter 
Reino. Pa pais Aruba, ta importante pa tin contacto cu e 
Embahadora cu a trece hopi oportunidad pa Aruba. 

Di parti di Gobierno di Aruba, Prome Minister a informa 
Embahadora Sandhu di e manera impresionante cu Aruba 
ta recuperando despues di e pandemia apesar cu no tawata 
facil. Gobierno ta haci tur esfuerso pa inclui tur ciudadano den 
recuperacion di Aruba. 


Embahadora Sandhu a splica cu India tambe ta atendiendo cu 
tur reto di e pandemia y a informa con e situacion actual ta na 
e pais. 


Un punto cu a wordo delibera riba dje ampliamente tawata 
tocante remedi. India ta conoci como un di e miho paisnan cu 
ta traha remedi generico na prijsnan hopi faborabel. Minister 
di Salubridad, Dangui Oduber a remarca cu ya desde 2008 
un delegacion di Aruba a bay India pa sondia posibilidadnan. 
Sinembargo, door di cambio di gobiernonan na Aruba, no a 
sigui riba e tema aki. Minister Oduber awor kier sigui cu e plan 
aki. Gobierno lo haci esaki a traves di Minister Plenipotenciaro 
na Hulanda, Ady Thijsen. 


Otro topiconan cu a wordo treci dilanti ta topico di 
empoderamento di hende muhe, di innovacion, y tambe riba 
oportunidadnan nobo pa desaroya economia. 


"E tawata un bon reunion y Gobierno lo sigui den contact pa 
asina yega na palabracionnan y beneficionan concreto cu 
talves India por yuda Aruba cu ne. Na e momento aki, Gobierno 
ta busca tur posibilidad pa crea mas progreso y bienestar pa e 
pueblo di Aruba", Prome Minister Evelyn Wever-Croes a duna 
di conoce. 


Maneho di desperdicio riba nos isla ta un problema serio. E 
ta un problema cu tin efecto riba nos paisahenan, nos salud 
y asta nos turismo. E tema aki ta uno cu no ta nobo. Na 2019 
a haci un estudio scientifico pa evalua cuanto pida sushi nos 
tin pa meter cuadra riba nos isla. Den e estudio conduci, cu 
colaboracion di Impact Blue Foundation, un organisacion cu ta 
enfoca riba maneho di desperdicio cu un enfoke special riba 
maneho di plastic, a resulta cu na Aruba nos tin 2.52 pida di 
sushi pa meter cuadra. E cifra aki ta mas halto cu esnan di otro 
islanan unda nan a haci e mesun estudio. Pues Aruba tin un 
promedio di pida sushi pa meter cuadra mas halto cu Antigua, 
Boneiro y San Blas (Panama) hunto. 


Hincando e datonan aki den perspectiva, na Aruba, nos tin 
100% acceso na servicio di coleccion di desperdicio, y pa 
compara cu e otro islanan cu no por ofrece e mesun acceso. 
Por constata cu historicamente na Aruba nos no a hiba un 
maneho di desperdicio efectivo. Es mas, desde aña 2005 
ora a introduci un tipping fee na Parkietenbos, por a nota 
un crecemento den 'wildstorten', esta tiramento di sushi den 
mondi, segun e rapport di Cero Tolerancia na 2012 haci pa 
Directie Natuur en Milieu. E mesun rapport aki ta indica cu ya 
caba desde 2012 tabatin 62 afgravingen, esta buraco, di cual 
31 tabata wordo uza como dump ilegal. 

Ursel Arcade 


MINISTER 


Locual ta sobresali di e hechonan aki ta cu na final di dia, e ta 
un cuestion di nos balor y normanan. Si na Aruba nos tin un 
promedio mas halto di pida sushi pa meter cuadra cu otro islanan 
den Caribe, lo e tin algo di haber cu nos mes como sociedad. 
Tiramento di bleki for di bentana di auto cu bentamento di saco 
di sushi den mondi, ta cosnan cu pa nos como ciudadano a 
bira custumber. E ironia di esaki ta cu Aruba ta e producto 
cu ta duna nos nos pan di cada dia. Nos ta depende casi 
completamente riba nos turismo economicamente. Locual ta 
trece miyones di turista riba nos isla cada aña ta nos bunita 
naturalesa cu ta wordo perhudica pa nos habitonan encuanto 
desperdicio. 


Nos mester responsabilisa nos mes encuanto e desperdicio cu 
nos ta genera. Nos bisiña su desperdicio no ta di nos, y esun 
di nos no ta di dje. E responsabilidad ta cay riba cada un di 
nos cu ta haci di Aruba nos hogar. Dia 22 di augustus a lansa 
e campaña nacional 'Limpi Limpi' unda lo duna e ciudadano e 
oportunidad atrobe pa drecha nan comportacion y tene Aruba 
limpi limpi. 


E aña aki, e estudio scientifico lo wordo ripiti y lo por compara 
e resultadonan cu e datos di 2019. 

Minister Oduber orguyoso pa anuncia mas proyecto pa San Nicolas 


“RODGERS BEACH” LO WORDO 


Dialuna mainta Minister di Turismo y Salud Publico sr. Dangui 
Oduber hunto cu miembro di fraccion di MEP sra. Guedez 
Erasmus a anuncia e proyecto di Rodgers Beach cu ta forma 
parti di e masterplan di Seroe Colorado 


Masterplan Seroe Colorado 

For di algun tempo caba gobierno Gabinete Wever-Croes, 
Ministerio di Turismo, Aruba Tourism Authority y DOW a traha 
un masterplan pa a area di Seroe Colorado cu ta consisti di 
mehoracion y embeyicimento di Baby Beach y Rodgers Beach. 
E proyecto di Baby Beach fase 1 a wordo entrega caba. 

Fase 2 lo wordo entrega den algun siman. 


Fase 2 Baby Beach 

Den fase 2 a construi un parkinglot organiza y structura. 

Lo bin un Retonde cu lo conecta Baby Beach cu Rodgers 
Beach. 

A pone iluminacion pa e caya como e beach. 

A drecha henter e Landscaping, a pone flora (Palo di Coco 
etc.) +Irrigatie systeem. 


Fase 3 Baby Beach 
Pa locual ta e fase 3 di Baby Beach, esaki lo wordo anuncia y 
lo cuminsa den algun siman. 


COMPLETAMENTE DRECHA" 


Fase 3 ta consisti di: 

Construccion di Kiosko. 

Move e turtle wall pa haya un extension di e beach. 

Drecha e canchanan di tennis y converti nan den canchanan 
deportivo multifuncional. 

Lo mester bin un restaurant chikito. 


Rodgers Beach 

Minister Oduber a anuncia e proyecto di embeycimiento y 
mehoracion di Rodgers Beach. 

E proyecto aki ta consisti di: 

Construccion di un boardwalk (voetpad di concrete cu ta bai 
connecta e parkinglot nobo di baby beach te na final di rodgers 
beach, di eynan un voetpad di palo te na e trapi. Intencion ta 
connecta e voetpad Rodgers Beach y Baby Beach. 

Lo move e caminda actual y hala esaki mas patras. 
Ampliacion di e beach, haci esaki mas grandi pa mas hende 
por haci uzo di dje. 

Lo construi un parkinglot nobo, palapanan nobo y extra Hut 
nobo. Naturalmente lo mehora e landscaping y trece modular 
toilet 


Importancia di e proyecto 

E PROYECTO AKI TA UN PROYECTO CU TA CONFORME 
NOS MANEHO Y VISION. TURISTANAN TA BUSCA MAS 
Y MAS BALOR PA NAN PLACA Y CU E PROYECTO AKI 
HENTER E AREA LO HAYA MAS BALOR. 

Gobierno tin un rol hopi importante pa hunga ora ta papia di 
economia di pais aruba y desaroyo na san nicolas. Nos kier 
fungi como e trendsetter pa haci e inversionnan necesario pa 
duna inversionistanan e confiansa pa sigui despues di gobierno. 
Y nos a demostra cu hechos, cu accionan, cu inversionan cu 
nos ta kere den e desaroyo na San Nicolas. Ta hopi miyones 
di florin ta wordo inverti den e area aki. 


E proyecto di Baby Beach y Rodgers Beach ta hopi importante 
pa e area pasobra e area lo bai conoce henter un mehoracion di 
infrastructura, caminda, parking, luz, amenities y landscaping. 
Lo duna aun mas balor na e area di Seroe Colorado cu ta un 
area sumamente bunita y atractivo pa desaroya. 

Master Plan 

MINISTER ODUBER CONTENTO CU MILES 
DI TURISTA TA BISHITANDO SAN NICOLAS 
VISITOR INFORMATION CENTER 


P 

turista na San Nicolas. Minister Oduber ta 
contento cu desde cu nos a habri e oficina aki 
pa brinda informacion na turistanan e la sa di 


ta uno super exitoso. E aña aki ya caba mas di 
6 mil turista a pasa eynan pa pidi informacion. 


Den San Nicolas nos bishitantenan por disfruta 
di “walking tours” y tambe por sińa mas di nos 
dushi isla riba e television nan interactivo. Awor 
por bishita e museonan tambe y sina mas di 
nos herencia y nos cultura. Hopi di esnan cu a 
bishita e siman aki tabata tin inmenso interes 
den e mural artwork nan cu tin rond den San 
Nicolas y tambe Baby Beach. 

3 Un oficina di informacion cu ta wordo bishita 
pa miles di turistanan mensualmente. 


Dialuna despues di e conferencia di prensa na Rodgers Beach Minister Dangui Oduber su maneho di Turismo 
Minister di Turismo sr. Dangui Oduber a pasa bishita e San ta pa contribui positivamente na turismo di pariba di brug. Ta 
Nicolas Visitor Information Center (VIC). sigui inverti den proyectonan grandi pa asina sigui cumpli cu 


San Nicolas. Turismo ta nos forsa y e driver principal di nos 
E oficina ta fungi como e curason y centro di informacion pa economia. 

Geoffrey Wever 


MINISTER 


E siman aki Aruba a ricibi sr. Rene van Nes cual ta e hefe di 
delegacion di Union Europeo estaciona na Guyana. Sr. van 
Nes a inicia su periodo di 4 afia na Guyana na september 2022 
y esaki ta su prome bishita na e islanan Hulandes, incluyendo 
Aruba. 


Durante su bishita Sr. van Nes a reuni cu Minister President, 
sra. Evelyna Wever-Croes y minister Geoffrey Wever di 
Asuntonan Economico, Comunicacion y Desaroyo Sostenibel 
pa intercambia di ideanan y revisa algun proyecto andando. 
Tambe lo revisa futuro proyectonan cual ta wordo financia door 
di Union Europeo. 


Un combersacion hopi ameno unda cu di ambos banda ta 
enfatisa e colaboracion entre Aruba y e delegacion y Union 
Europeo. Tambe a uza e oportunidad pa combersa riba e 
planificacion di e fondonan nobo cu Aruba lo ricibi pa e programa 
di E-Government cu Gobierno di Aruba ta preparando. 


Actualmente e facultad nobo di STEM na Universidad di Aruba 
(SISSTEM) ta wordo financia door di Union Europeo. Esaki, 
entre otro, ta e proyecto di mas grandi actualmente tumando 
luga cu ta ser financia pa UE. 


Durante su estadia na Aruba sr. van Nes lo bishita Universidad 
di Aruba y e area di renobacion di Maria Convent y por a 
observa e avancenan den e renobacion. Sr. van Nes tambe 
lo bishita algun proyecto mas chikito manera e proyectonan 
di RESEMBID cual tambe ta ser financia via di e fondonan 
Europeo regional cu ta entre otro ‘Turning the Tide", ‘Aruba's 
Public Safety and Multi-Hazard Early Warning System' (EWS) 
y Validation of replicable methods for coastal ecosystem 
monitoring". 


Sr. van Nes tambe lo haci un bishita na Parke Arikok pa cual 
den pasado a wordo financia door di Union Europeo. 


Sr. van Nes tambe lo duna un lectura na Universidad di Aruba 
dia 28 di augustus binidero. 

TITULA SUB CAMPEON DEN CFU CHALLENGE 
SERIES 2023 NA ANTIGUA 


FP e | 
Diadomingo ultimo, Minister di Enseñansa y Deporte Endy 
Croes a ricibi Seleccion di Futbol Femenino U 14 na nan 
yegada na Aeropuerto Internacional Reina Beatrix. Minister 
Endy Croes a felicita e ekipo cu a titula sub campeon na CFU 
Challenge Series na Antigua. Presidente di Arubaanse Voetbal 
Bond (AVB) Sr. Randolf Lacle a indica cu e ta sumamente 
orguyoso di Seleccion di Futbol Femenino U 14. E logro aki 
ta danki na un trabou den ekipo di tanto coordinado di futbol 
femenino, Sra. Dyane Wiersma, Sr. David Abdul y su team y 
e directiva di AVB cu a duna hopi atencion na futbol femenino. 


Sr. Lacle a indica cu algun ańa atras ta hopi dificil di por a 
imagina Aruba den un final contra un pais manera Puerto 
Rico. Por mira e desaroyo di futbol femenino aki na Aruba. Sr. 
Lacle a expresa cu futbol femenino merece mas atencion. “E 
ta mustra cu return on investment ta hopi grandi na Aruba y 
nos ta bay sigui profila mas”, Sr. Lacle a señala. Minister Endy 
Croes ta gradici Seleccion di Futbol Femenino U 14 pa pone 
Aruba su nomber den halto y ta felicita tur esnan cu a contribui 
den e logro aki. 

Minister Endy Croes: 

Prome cu final di aña escolar, Minister di Enseñansa 
y Deporte Endy Croes a reuni cu directora Marilyn 
Richardson y staf di Instituto Pedagogico Arubano 
(IPA), unda a trece varios peticion. Minister Endy 
Croes a bay di acuerdo pa yuda di inmediato cu 
algun trabou chikito di mantencion. Alabes, e 
mandatrio di Enseñansa a comunica na e team 
di IPA cu pronto e lo reuni cu DOW pa haci un 
“opname” completo pa e aña entrante por haci un 
mantencion grandi di e scol, cual ta un necesidad. 


Pa locual ta e trabounan chikito a inicia den luna di 
augustus di e aña aki y ta den e fase final pa asina 
algun lokaal cu no por wordo uza, por drenta bek 
den servicio. Esaki sigur ta un ayudo inicial cu IPA 
ta contento cu ne. Minister Endy Croes a informa 
cu actualmente dos klas di IPA ta den proceso di 
renobacion. Mester a drecha e plafond di un di e 
lokaalnan. Tambe mester a drecha e beton daña 
bou di e vloer di e prome piso y finalmente verf e lokaal. Den 
e otro lokaal mester cambia bentana caminda awa ta pasa. “E 

plan ta pa den futuro renoba e scol completamente”, Minister 
Endy Croes a indica. 

Minister Endy Croes ta sigui inverti den infrastructura di 
enseñansa. Mientras cu e proyecto grandi di renobacion di Sint 
Aloysius School ta kedando cla otro luna, tin varios proyecto 
mas chikito di mantencion ta tumando luga. Recien a inverti 
pa renoba e dak di scol preparatorio Nos Paraiso. Pa hopi 
aña e scol primario aki tabatin problema serio cu lekmento, 
primordialmente e dak na entrada y ful e gang. Despues cu 
Minister Endy Croes a bishita dicho school durante e dianan 
di celebracion di Himno y Bandera, cual tabata un bishita 
espectacular, unda Minister Endy Croes a gosa un mundo di e 
bunita show cu e maestro- y alumnonan a prepara. 


Mandatario di Enseñansa a ricibi un peticion pa drecha e dak. 
Minister Endy Croes a priminti cu den vakantie grandi lo percura 
pa esaki tuma luga. Den luna di augustus a renoba e dak 
completo di e entrada y e gang. Finalmente, scol preparatorio 
Nos Paraiso a keda masha contento cu e trabounan haci. 
Poco poco pero sigur y cu hopi creatividad ta percura pa keda 
inverti den infrastructura di nos scolnan. Minister Endy Croes 
a priminti y a cumpli! 

MINISTER ENDY CROES TA PRESENTA CONCURSO DI 


PINTAMENTO 2023 — 


E aña aki ta di cinco aña consecutivo cu Gobierno di Aruba 
ta organisa un concurso caminda cu a traves di nan pintura 
muchanan ta expresa y siña tocante Aruba Ley di Cacho. E 
concurso aki a wordo carga e prome tres (3) añanan door di 
nos Minister-President Evelyn Wever-Croes tambe door di 
colega Minister di Husticia y Asunto Social Rocco Tjon. E aña 
aki e ta wordo carga door di Minister di Enseñansa Endy Croes 
cu a dicidi di sigui e liña di e campaña cu Cuerpo Policial a 
inicia: Cacho den Cura, ta Ley e Ta. Pa es motibo, e titulo di e 
Concurso di Pintamento 2023 ta: Cacho den Cura. 


E meta di e Concurso di Pintamento 2023 ta pa sigui 
conscientisa comunidad, specialmente e muchanan, tocante 
e cuido debido di nan mascota y e muchanan na nan turno 
tambe lo por educa nan mayornan ora nan mira algo cu no ta 
cuadra. Si tur ciudadano di Aruba cuminsa inculca e atencion 
debido di nos leynan den nos muchanan, den e caso aki, e Ley 
di Cacho, nos lo por garantisa un miho futuro pa locual ta trata 
doñonan di mascota responsabel cu ta respeta e ley y alabes 
nan propio cachonan. 


CACHO DEN CURA 


Mirando cu e aña aki e fecha ta riba diasabra, a dicidi di hala 
e fecha cu un (1) dia. “Nos deseo ta pa tur scol participa y pa 
henter e comunidad di Aruba stimula tur alumno di scol basico 
pa participa cu nan talento na e Concurso di Pintamento 2023. 
Asina un bes mas, e concurso aki por ta uno exitoso.”, Minister 
Endy a señala. Si no a ricibi e formulario di participacion ainda, 
lo por download e formulario via www.specialprojectsaruba.org 
tambe pa print pagina 2 (e print mag ta blanco cu preto). 

E fecha final cu e muchanan por entrega nan formulario di 
participacion ta diabierna dia 22 di september 2023. Tene 
cuenta cu e alumno mester entrega e pagina di tarea (pagina 
2) cu tur informacion completo pa por participa. Por entrega e 
formularionan di participacion na Bestuurskantoor Oranjestad, 
na HBK San Nicolas of na e MFA mas cerca di scol. 


Lo tin un regalito pa e ganadonan di cada klas. E ganadonan 
lo wordo anuncia dia 4 di october 2023, Dia di Bestia, riba e 
pagina di Facebook di Gabinete Wever-Croes y e muchanan 
lo wordo invita den e luna di october despues di vakantie pa 
ricibi nan regalito. 


Participacion ta gratis y ta habri pa tur mucha di scol | - 
basico (aña 1 te cu aña 6). Minister di Enseñansa |” 
su deseo ta pa e mes of su colega Minister di 

Naturalesa Ursell Arends bini cu un concurso pa scol 
primario (kleuter) rond di e luna di october. E aña 
aki probablemente ta e ultimo biaha cu Gobierno 
di Aruba ta organisa e concurso pa scol basico di e 
manera aki, mirando cu ambos Minister Endy Croes 
y Minister Ursell Arends a caba di percura pa material 
di educacion tocante e tema, pa por drenta scol 

primario y scol basico pronto y pintamento similar lo & * ; cina (le - 6e klas) en 
forma parti di e material di educacion aki. Gobierno |- 1. Paragon go Tr o ordende à 

maestra, a registra mas di 400 pintura na aña 2019, | - 
na aña 2020 mas di 500 pintura, na aña 2021 mas g - 
di 1000 pintura y na aña 2022 mas di 1200 pintura! g - 
“Ohala nos por conta cu un cantidad record e aña E. 
aki", Minister Endy a expresa. m 


Pa e concurso di pintamento 2023, Bruce Harms E - 
un biaha mas a destaca cu su arte y a disefia un 
formulario di participacion di dos (2) pagina. Pagina g - 
uno di e formulario ta e pagina di instruccion y ta | — 
contene e informacion necesario pa por participa, y 


pagina dos ta caminda e muchanan tin di pinta un of ie 


mas cacho den cura segun nan propio imaginacion z 
y demostra nan creatividad cu nan arte. E pintura 
mester ta original y por ilustra mas di e puntonan di = 
nos Ley di Cacho. E pintura mester wordo pinta door BR - 
di e mucha mes, na color, y sin ayudo di un mayor. z 


Dia 26 di augustus 2023 ta dia internacional di cacho 5 - 
y semper a purba lansa e concurso riba e fecha aki. -— 


Tarea 2: _ Pintaun(of mae) cacho den cura 


5. Epintura mester ta den color 
As | "a HDI San Nicolas, of na e MFA mas oeroadbo 


malo, 
p dokter dibestia ora e ta birando » 
Hiba bo mascota -— 


mester ta pi door diemuchames - 
: Muro nomas tarda ouda 22 dseptenber 2029 ra y $ 
e 


Oranjestad, di oktober 2023 Dierendagribae pagina facebook di > z 


des E ganadoman di cada klas lowordo anuncia dia 4 T 

pend lo wordo entrega fin di oktober ga 

8. Lo tinunregalito pa tur e ganadornan cu : d 
© 

mester ta den cura ynoriba caya = 

per tn fi espa pae por man den cura y estr por niepo T 
ar harig due bo cacho mester tinun casita of mester por bay = e 

» 
à Ds moscctamesterhaya awa kn pa e bebe y ouminda fresco y adeouado, di 8 
cuminda di cacho - 

Gr boke yro ask marani nagu banoki pabo tene, pa por oor ley 5 z 

i E keiro : 

mester piki su sushi sie pupu ora boso at * aë 


eu vacuna, y ora e mester opera, por 


^ t Arr LORI E conan eneen I EN EEE 
% 7 E E 0 W e w w da” :% rea pa pinta 0 2 x 03 770 39 39 0. E ai 


articipante 


3 Informacion d 
Number di Telefon di Mayor: E 


Dialuna 28 Augustus 2025 


Dialuna 28 Augustus 2025 


MINISTER ENDY CROES TA FELICITA E 
GANADONAN DI MR. ARUBA 2025 


Diasabra anochi, na Cas di Cutura a tuma luga di 50 edicion di 
Mr. Aruba 2023 organisa pa Aruba Bodybuilding & Powerlifting 
Association (ABPA) y e motor tras di e tremendo evento aki 
Sr. Giovanni Arendsz. Un Cas di Cultura “sold out” di fanatico 
pa duna sosten y apoyo na e atletanan di e disciplina di 
bodybuilding. Alrededor di 30 bodybuilder femenino y masculino 
a participa den 13 diferente categoria. 


Mandatario di Deporte tabata presente, unda a hiba palabra 
y a desea tur e atletanan exito di e competencia di Mr. Aruba 
2023. Minister Endy Croes ta felicita tur atleta cu a prepara y a 
competi den Mr. Aruba 2023. Masha pabien na e ganadonan. 
Cu boso deseo, disciplina, dedicacion y determinacion boso a 
logra. Pabien! 


MINISTER ENDY CROES A PRESENCIA 
CEREMONIA DI CLAUSURA DI OPEN 
INTERNACIONAL ARUBA TAEKWONDO 2023 


Diasabra mainta, na Centro Deportivo Betico Croes 
na Santa Cruz a tuma luga ceremonia di clausura di e 
di 23 edicion di Open International Aruba Taekwondo 
2023 organisa pa Stichting Tiger Taekwondo Academy. 
E competencia internacional a tuma luga na Aruba di 
21 pa 26 di augustus. Alrededor di 90 atleta nacional y 
internacional di ocho (8) pais a competi: Brazil, Colombia, E 
Curacao, Ecuador, Puerto Rico, Republica Dominicana, 
Spaña y Aruba. 


Minister Endy Croes tabata presente pa sostene e 
atletanan. Alabes, e mandatario di Deporte a hiba à 
palabra unda a desea e atletanan hopi exito. Presente e | 
mainta aki tabata Sra. Nicole Hoevertsz vice presidente M 
di Comite Olimpico Internacional. 


Pa conclui, Minister Endy Croes ta gradici pa e invitacion, 
alabes ta felicita e maestro Sr. Teofilo Rodriguez, Stichting 
Tiger Taekwondo, boluntario- y patrocinadonan cu a haci 
e torneo internacional aki posibel y exitoso. “Haci deporte 
ta forma patria”, Minister Endy Croes a enfatisa. 


Dialuna 28 Augustus 2025 


LET 


MINISTER 


Den conexion cu donacion di materialnan pa EPE 


UNION TA E FORSA PA LOGRA 
RESULTADONAN GRANDI PA "uS "S 


Siman pasa, comunidad di Aruba por a tuma nota di un bunita 
gesto cu Enseñansa pa Empleo (EPE) a ricibi for di Aruba Hotel 
and Tourism Association (AHATA), pa loke ta materialnan pa e 
cursistanan den sector horeca. E materialnan a wordo entrega 
door di CEO di AHATA, sra Tisa LaSorte, na Sabine De Groot 
Kwartiermaker pa EPE. 


Minister di Labor Glenbert Croes a indica di ta sumamente 
orguyoso di wak e gran cooperacion cu ta existi. E materialnan 
cu EPE a ricibi di AHATA pa e curso di waiter, lo duna e 
cursistanan e hermentnan necesario pa por termina nan curso 
efectivamente, y ta bon prepara pa drenta e mercado laboral. 
Esaki ta muestra cu unabes tin union, cosnan grandi por wordo 
logra pa pais Aruba. 


Sabine De Groot: Director Interino EPE 

Durante un entrevista cu Sabine de Groot, el a expresa di ta 
sumamente contento pa e bunita donacion cu EPE a ricibi di 
AHATA. E ta gradici sra LaSorte pa e cooperacion, y pa semper 


(AER 


AR, 


ta dispuesto na yuda e — di educacion, snedalimente e 
studiantenan cu ta preparando nan mes pa drenta y labora 
den e sector di turismo. E materialnan aki, lo facilita e lesnan, 
pa loke ta e curso di waiter, duna pa docente Francis Trimon. 


Tisa LaSorte: CEO AHATA 

Na su turno, sra LaSorte a expresa, cu como CEO di AHATA, 
nan meta ta pa wak unda nan por brinda asistencia. El a splica 
cu durante combersacionnan cu e Kwartiermaker di EPE, sra 
Sabine De Groot, a bin dilanti cu tin scarcedad na material 
pa curso di waiter/waitress, y pa e motibo aki lesnan no por 
wordo duna debidamente. Mirando e demanda, su persona a 
bay e mesun dia y busca tur e materialnan pa asina brinda 
enesefiansa na e cursistanan. Gestonan asina ta yuda cu 
e orguyo di e curso, e ta yuda pa nan sifia cu e articulonan 
adecua. E sector aki ta uno importante, mirando cu e ta brinda 
servicio na e pilar economico mas grandi di pais Aruba, cu ta 
turismo. 


Union ta e forsa di un ekipo, famia y 
nacion pa logra cada meta pa e 
bienestar humano. Ban sigui den 
positivismo pa engrandece nos pais. 


EA ANA DI UNION Y POSITIVISMO! 


